./data/phi0474/phi018/phi0474.phi018.perseus-lat2.xml
Lentulum proximo anno consulem futurum, qui illis				ipsis rei publicae periculosissimis temporibus aedilis curulis me consule omnium				meorum consiliorum particeps periculorumque socius fuisset, dubitarem quin is me				confectum consularibus vulneribus consulari medicina ad salutem reduceret?					hoc duce, conlega autem eius, clementissimo atque optimo viro, primo				non adversante, post etiam adiuvante, reliqui magistratus paene omnes fuerunt				defensores salutis meae; ex quibus excellenti animo virtute auctoritate praesidio				copiis T  Annius et P  Sestius praestanti in me benivolentia et divino studio				exstiterunt; eodemque P  Lentulo auctore et pariter referente conlega				frequentissimus senatus, uno dissentiente, nullo intercedente, dignitatem meam				quibus potuit verbis amplissimis ornavit, salutem vobis municipiis coloniis omnibus				commendavit